ddrg/super_eurlex huggingface dataset:
Oficiālais Vēstnesis L 233 , 30/09/1995 Lpp. 0086 - 0087



Padomes Direktīva 95/49/EK (1995. gada 26. septembris), ar ko precizē to juridisko personu sarakstu, uz kurām attiecas Direktīva 91/296/EEK par dabasgāzes tranzītu pa cauruļvadu tīkliem (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 31. maija Direktīvu 91/296/EEK par dabasgāzes tranzītu pa cauruļvadu tīkliem [1], kas grozīta ar Komisijas Direktīvu 94/49/EK [2], un jo īpaši tās 2. panta 2. punktu, tā kā augstspiediena maģistrālie dabasgāzes tīkli un dalībvalstīs par tiem atbildīgās juridiskās personas, uz kurām attiecas Direktīva 91/296/EEK, ir uzskaitīti tās pielikumā; tā kā šis saraksts pēc konsultācijām ar attiecīgo dalībvalsti Komisijai jāprecizē katrreiz, kad tas ir vajadzīgs sakarā ar Direktīvas 91/296/EEK mērķiem, un jo īpaši ņemot vērā tās 2. panta 1. punkta a) apakšpunktu; tā kā sakarā ar gāzes nozares attīstību un izaugsmi Spānijā, kā arī trīs jaunu dalībvalstu — Austrijas, Somijas un Zviedrijas, pievienošanos šis saraksts ir jāpapildina; pēc konsultācijām ar attiecīgajām dalībvalstīm, IR PIEŅĒMUSI ŠO DIREKTĪVU. 1. pants Direktīvas 91/296/EEK pielikumu aizstāj ar šīs direktīvas pielikumu. 2. pants Dalībvalstīs stājas spēkā normatīvie un administratīvie akti, kas vajadzīgi, lai līdz 1995. gada 31. decembrim izpildītu šo direktīvu. Dalībvalstis par to tūlīt informē Komisiju. Kad dalībvalstis pieņem šos pasākumus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka veidu, kā izdarīt šādas atsauces. 3. pants Šī direktīva stājas spēkā dienā, kad to publicē Eiropas Kopienu Oficiālajā Vēstnesī. 4. pants Šī direktīva ir adresēta dalībvalstīm. Briselē, 1995. gada 26. septembrī Komisijas vārdā — Komisijas loceklis Christos Papoutsis [1] OV L 147, 12.6.1991., 37. lpp. [2] OV L 295, 16.11.1994., 16. lpp. -------------------------------------------------- PIELIKUMS Juridisko personu un dabasgāzes augstspiediena maģistrālo cauruļvadu tīklu saraksts Dalībvalsts | Juridiskā persona | Vācija | Bayerngas GmbH | BEB Erdgas und Erdöl GmbH | Erdgas Verkaufs-Gesellschaft mbH | Gas-Union GmbH | Mobil Erdgas — Erdöl GmbH | Ruhrgas AG | Saar Ferngas AG | Thyssengas GmbH | Vereinigte Elektrizitätswerke Westfalen AG (VEW) | Westfälische Ferngas AG | EWAG, Nürnberg | Gasversorgung Süddeutschland | Schleswag AG | Thüga AG | Verbundnetz Gas AG | Wingas GmbH | Beļģija | Distrigaz SA | Dānija | Dansk Naturgas A/S | Spānija | Empresa Nacional de Gas SA (ENAGAS) | Gas Natural SDG, SA | Gas de Euskadi | Grieķija | DEPA | Luksemburga | SOTEG | Nīderlande | NV Nederlandse Gasunie | Itālija | Snam SpA | Edison Gas SpA | Società Gasdotti del Mezzogiorno SpA | Francija | Gaz de France | SNGSO | Compagnie française du méthane (CEFEM) | Apvienotā Karaliste | British Gas | Īrija | Irish Gas Board | Austrija | ÖMV AG | Zviedrija | Vattenfall Naturgas AB | Sydgas AB | Somija | Neste Oy | --------------------------------------------------
Oficiālais Vēstnesis L 054 , 05/03/1993 Lpp. 0020 - 0020

Speciālizdevums somu valodā: Nodaļa 3 Sējums 48 Lpp. 0154

Speciālizdevums zviedru valodā: Nodaļa 3 Sējums 48 Lpp. 0154



Komisijas Direktīva 93/2/EEK (1993. gada 28. janvāris), ar ko groza II pielikumu Padomes Direktīvai 66/402/EEK par graudaugu sēklu tirdzniecību EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1966. gada 14. jūnija Direktīvu 66/402/EEK par graudaugu sēklu tirdzniecību [1], kurā jaunākie grozījumi izdarīti ar Direktīvu 90/654/EEK [2], un jo īpaši tās 21.a pantu, tā kā atbilstīgi pašreizējām zinātnes atziņām un tehniskajām zināšanām šķiet, ka dažas "kailgraudaino auzu" tipa sējas auzu (Avena sativa) šķirnes labi der kā rupjā lopbarība; tā kā tomēr ir grūti ražot minēto šķirņu sēklas ar dīgtspēju, kas pielīdzināma tai, kādu parasti sasniedz citu auzu šķirņu sēklas; tā kā ar Direktīvu 88/506/EEK [3] Komisija darīja zināmu, ka, ņemot vērā zinātnes atziņu un tehnisko zināšanu attīstību, attiecībā uz "kailgraudaino auzu" tipa sējas auzu (Avena sativa) šķirnēm ir lietderīgi tīro sēklu minimālo dīgtspēju, kas Direktīvas 66/402/EEK II pielikumā attiecībā uz sējas auzām noteikta 85 % apjomā, samazināt līdz 75 %; tā kā minētais samazinājums bija spēkā tikai līdz 1992. gada 31. decembrim, lai turpmāk varētu savākt un novērtēt tehniskos datus par šīm šķirnēm; tā kā turpmākie tehniskie dati rāda, ka ir lietderīgi turpināt piemērot samazinājumu uz nenoteiktu laiku; tā kā šajā direktīvā paredzētie pasākumi ir saskaņā ar Pastāvīgās lauksaimniecības, dārzkopības un mežsaimniecības sēklu un pavairošanas materiāla komitejas atzinumu, IR PIEŅĒMUSI ŠO DIREKTĪVU. 1. pants Direktīvas 66/402/EEK II pielikuma 2.B iedaļas d) punktu groza šādi: "d) attiecībā uz Avena sativa šķirnēm, ko oficiāli klasificē kā "kailgraudaino auzu" tipa šķirnes, tīro sēklu minimālo dīgtspēju samazina līdz 75 %. Tādā gadījumā uz oficiālās etiķetes jānorāda "minimālā dīgtspēja – 75 %"." 2. pants 1. Dalībvalstīs stājas spēkā normatīvie un administratīvie akti, kas vajadzīgi, lai vēlākais 1993. gada 31. maijā izpildītu šīs direktīvas noteikumus. Par to dalībvalstis tūlīt informē Komisiju. Kad dalībvalstis pieņem minētos noteikumus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka procedūru, kā izdarāmas šādas atsauces. 2. Dalībvalstis dara Komisijai zināmus to valsts tiesību aktu noteikumus, ko tās pieņem jomā, uz kuru attiecas šī direktīva. 3. pants Šī direktīva ir adresēta dalībvalstīm. Briselē, 1993. gada 28. janvārī Komisijas vārdā — Komisijas loceklis René Steichen [1] OV 125, 11.7.1966., 2309/66. lpp. [2] OV L 353, 17.12.1990., 48. lpp. [3] OV L 274, 6.10.1988., 44. lpp. --------------------------------------------------
Oficiālais Vēstnesis L 258 , 16/10/1993 Lpp. 0029 - 0030

Speciālizdevums somu valodā: Nodaļa 13 Sējums 25 Lpp. 0040

Speciālizdevums zviedru valodā: Nodaļa 13 Sējums 25 Lpp. 0040



Komisijas Direktīva 93/72/EEK (1993. gada 1. septembris), ar ko deviņpadsmito reizi tehnikas attīstībai pielāgo Padomes Direktīvu 67/548/EEK par normatīvo un administratīvo aktu tuvināšanu attiecībā uz bīstamu vielu klasifikāciju, iepakošanu un marķēšanu EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1967. gada 27. jūnija Direktīvu 67/548/EEK par normatīvo un administratīvo aktu tuvināšanu attiecībā uz bīstamu vielu klasifikāciju, iepakošanu un marķēšanu [1], kurā jaunākie grozījumi izdarīti ar Komisijas Direktīvu 93/21/EEK [2], un jo īpaši tās 28. un 29. pantu, tā kā Padomes Direktīvas 67/548/EEK I pielikumā ir bīstamu vielu saraksts ar konkrētām klasifikācijas un marķēšanas procedūru prasībām, kas attiecas uz katru vielu atsevišķi, un tā kā ar Padomes Direktīvu 92/32/EEK [3] ir izdarīti grozījumi noteikumos, kas attiecas uz bīstamo vielu klasifikāciju un marķēšanu; tā kā tāpēc jāpārskata dažu I pielikumā iekļauto vielu klasifikācija un turklāt vajadzības gadījumā I pielikumā jāiekļauj EEK numurs; tā kā Vācija ir lūgusi mainīt vairāku vielu marķējumu un attiecīgi informējusi Komisiju saskaņā ar 23. pantu Direktīvā 67/548/EEK, kurā grozījumi izdarīti ar Direktīvu 79/831/EEK [4]; tā kā, izskatot minētajā I pielikumā iekļauto bīstamo vielu sarakstu, ir konstatēts, ka šis saraksts jāpielāgo, ievērojot zinātnes un tehnikas attīstību; tā kā šīs direktīvas noteikumi ir saskaņā ar atzinumu, ko sniegusi Komiteja, kura atbild par to, kā tehnikas attīstībai pielāgot direktīvas par tehnisko šķēršļu novēršanu bīstamu vielu un preparātu tirdzniecībā, IR PIEŅĒMUSI ŠO DIREKTĪVU. 1. pants Direktīvas 67/548/EEK I pielikumu aizstāj ar šīs direktīvas I pielikumu. 2. pants 1. Dalībvalstīs vēlākais līdz 1994. gada 1. jūlijam stājas spēkā normatīvie un administratīvie akti, kas vajadzīgi, lai izpildītu šīs direktīvas prasības. 2. Par to dalībvalstis tūlīt informē Komisiju. 3. Kad dalībvalstis pieņem šos noteikumus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka kārtību, kā izdarīt šādas atsauces. 3. pants Šī direktīva ir adresēta dalībvalstīm. Briselē, 1993. gada 1. septembrī Komisijas vārdā — Komisijas loceklis Yannis Paleokrassas [1] OV 196, 16.8.1967., 1. lpp. [2] OV 110, 4.5.1993., 20. lpp. [3] OV L 154, 5.6.1992., 1. lpp. [4] OV L 259, 15.10.1979., 10. lpp. -------------------------------------------------- PIELIKUMS Pielikumu publicēs 1993. gada 16. oktobra Eiropas Kopienu Oficiālajā Vēstnesī L 258 A (Skat. paziņojumu šā Oficiālā Vēstneša aizmugurējā vāka iekšpusē) --------------------------------------------------
Oficiālais Vēstnesis L 065 , 11/03/1992 Lpp. 0032 - 0032



Padomes Direktīva 92/11/EEK (1992. gada 3. marts), ar kuru groza Direktīvu 89/396/EEK par norādēm vai zīmēm, kas identificē pārtikas produkta partiju EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 100.a pantu, ņemot vērā Komisijas priekšlikumu [1], sadarbībā ar Eiropas Parlamentu [2], ņemot vērā Ekonomikas un sociālo lietu komitejas atzinumu [3], tā kā jāņem vērā nepārvaramas tehniskas problēmas, kuru dēļ līdz 1991. gada 20. jūnijam nav iespējams īstenot Direktīvu 89/396/EEK [4], kurā grozījumi izdarīti ar Direktīvu 91/238/EEK [5]; tā kā tādēļ jāatliek tās ieviešanas datums, IR PIEŅĒMUSI ŠO DIREKTĪVU. 1. pants Ar šo Direktīvas 89/396/EEK 7. panta pirmās daļas otro ievilkumu aizstāj ar šādu ievilkumu: "– aizliegtu tirdzniecību ar produktiem, kas neatbilst šīs direktīvas prasībām, sākot ar 1992. gada 1. jūliju. Tomēr tirdzniecību ar produktiem, kas laisti tirgū vai marķēti pirms minētā datuma un neatbilst šai direktīvai, var turpināt, līdz krājumi ir beigušies." 2. pants Šī direktīva ir adresēta dalībvalstīm. Briselē, 1992. gada 3. martā Padomes vārdā — priekšsēdētājs Arlindo Marques Cunha [1] OV C 219, 22.8.1991., 11. lpp. [2] OV C 305, 25.11.1991., 54. lpp. un 1992. gada 12. februāra Lēmums (Oficiālajā Vēstnesī vēl nav publicēts). [3] OV C 40, 17.2.1992., 12. lpp. [4] OV L 186, 30.6.1989., 21. lpp. [5] OV L 107, 27.4.1991., 50. lpp. --------------------------------------------------
Oficiālais Vēstnesis L 205 , 27/07/1991 Lpp. 0048 - 0048

Speciālizdevums somu valodā: Nodaļa 11 Sējums 17 Lpp. 0050

Speciālizdevums zviedru valodā: Nodaļa 11 Sējums 17 Lpp. 0050



Padomes direktīva 91/371/EEK (1991. gada 20. jūnijs) par nolīguma starp Eiropas Ekonomikas kopienu un Šveices Konfederāciju attiecībā uz tādas tiešās apdrošināšanas īstenošanu, kas nav dzīvības apdrošināšana, īstenošanu EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 57. panta 2. punkta pēdējo teikumu un 235. pantu, ņemot vērā Komisijas priekšlikumu [1], sadarbībā ar Eiropas Parlamentu [2], ņemot vērā Ekonomikas un sociālo lietu komitejas atzinumu [3], tā kā nolīgumu starp Eiropas Ekonomikas kopienu un Šveices Konfederāciju attiecībā uz tiešo apdrošināšanu, kas nav dzīvības apdrošināšana, parakstīja Luksemburgā 1989. gada 10. oktobrī; tā kā viens no minētā nolīguma mērķiem ir attiecībā uz apdrošināšanas uzņēmumiem, kuru galvenie biroji atrodas Šveicē, ieviest tiesību normas, kas atšķiras no tām tiesību normām, kuras saskaņā ar III sadaļu Padomes Direktīvā 73/239/EEK (1973. gada 24. jūlijs) par administratīvu un normatīvu aktu koordināciju attiecībā uz uzņēmējdarbības sākšanu un izvēršanu tiešās apdrošināšanas jomā, kas nav dzīvības apdrošināšana [4], ir piemērojamas attiecībā uz tādu Kopienā reģistrētu uzņēmumu aģentūrām un filiālēm, kuru galvenie biroji atrodas ārpus Kopienas; tā kā saskaņotajām normām attiecībā uz minētajām darbībām, ko Kopienā veic Šveices uzņēmumi, uz kuriem attiecas minētā nolīguma noteikumi, ir jāstājas spēkā vienā un tajā pašā dienā visās Kopienas dalībvalstīs; tā kā minētais nolīgums nestāsies spēkā līdz tā kalendārā gada pirmajai dienai, kas seko dienai, kurā notiek apmaiņa ar apstiprinājuma dokumentiem, IR PIEŅĒMUSI ŠO DIREKTĪVU. 1. pants Dalībvalstis 24 mēnešos no šīs direktīvas paziņošanas groza savus tiesību aktus atbilstīgi nolīgumam starp Eiropas Ekonomikas kopienu un Šveices Konfederāciju. Dalībvalstis par to tūlīt informē Komisiju. Kad dalībvalstis pieņem šos pasākumus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka metodes, kā izdarīt šādas atsauces. 2. pants Dalībvalstis savos tiesību aktos precizē, ka grozījumi, kas tajos izdarīti saskaņā ar nolīgumu, nestājas spēkā tikmēr, kamēr nav stājies spēkā nolīgums. 3. pants Šī direktīva ir adresēta dalībvalstīm. Luksemburgā, 1991. gada 20. jūnijā Padomes vārdā — priekšsēdētājs R. Goebbels [1] OV C 53, 5.3.1990., 45. lpp. [2] OV C 72, 18.3.1991., 175. lpp. un 1991. gada 12. jūnija lēmums (Oficiālajā Vēstnesī vēl nav publicēts). [3] OV C 56, 7.3.1990., 27. lpp. [4] OV L 228, 16.8.1973., 3. lpp. --------------------------------------------------
Oficiālais Vēstnesis L 005 , 07/01/1989 Lpp. 0031 - 0031

Speciālizdevums somu valodā: Nodaļa 3 Sējums 28 Lpp. 0099

Speciālizdevums zviedru valodā: Nodaļa 3 Sējums 28 Lpp. 0099



Komisijas Direktīva (1988. gada 15. decembris), ar ko groza Padomes Direktīvu 66/402/EEK par graudaugu sēklu tirdzniecību (89/2/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1966. gada 14. jūnija Direktīvu 66/402/EEK par graudaugu sēklu tirdzniecību [1], kurā jaunākie grozījumi izdarīti ar Komisijas Direktīvu 88/506/EEK [2], un jo īpaši tās 2. panta 1.b) punktu, tā kā Padomes Direktīva 88/380/EEK [3] paredz rudzu hibrīdu iekļaušanu Direktīvas 66/402/EEK darbības jomā un pilnvaro Komisiju pieņemt nepieciešamos grozījumus minētās direktīvas 2. panta 1. punkta definīcijās; tā kā Direktīva 88/380/EEK pilnvaro Komisiju veikt arī grozījumus Direktīvas 66/402/EEK pielikumos, lai ieviestu nosacījumus, kuriem atbilst kultūrauga un rudzu hibrīdu sēklas; tā kā, ņemot vērā rudzu hibrīdu šķirņu pieaugošo nozīmi Kopienā, grozījumi definīcijās jāpieņem tagad; tā kā grozījumi pielikumos ir atkarīgi no pagaidu eksperimenta rezultātiem, ko organizē atbilstoši Direktīvas 66/402/EEK 13.a pantam, tos vēl nevar veikt; tā kā šajā direktīvā paredzētie pasākumi ir saskaņā ar Pastāvīgās lauksaimniecības, dārzkopības un mežsaimniecības sēklu un pavairošanas materiāla komitejas atzinumu, IR PIEŅĒMUSI ŠO DIREKTĪVU. 1. pants Direktīvu 66/402/EEK ar šo groza šādi: 1. Direktīvas 2. panta 1. punkta C. daļas a) apakšpunkta sākumā vārdu "rudzi" iekļauj aiz vārda "rīsi"; 2. Direktīvas 2. panta 1. punkta E. daļas sākumā vārdus "Kanāriju spulgzāle un rudzi, kas nav hibrīdi visos gadījumos, sorgo" aizstāj ar vārdiem "Kanāriju spulgzāle, kas nav hibrīdi, rudzi, sorgo". 2. pants Dalībvalstis nodrošina, ka ne vēlāk kā 1990. gada 1. jūlijā stājas spēkā normatīvie un administratīvie akti, kas vajadzīgi, lai izpildītu šīs direktīvas prasības. Dalībvalstis par to tūlīt informē Komisiju. 3. pants Šī direktīva ir adresēta dalībvalstīm. Briselē, 1988. gada 15. decembrī Komisijas vārdā — priekšsēdētāja vietnieks Frans Andriessen [1] OV 125, 11.7.1966., 2309./66. lpp. [2] OV L 274, 6.10.1988., 44. lpp. [3] OV L 187, 16.7.1988., 31. lpp. --------------------------------------------------
Oficiālais Vēstnesis L 071 , 14/03/1987 Lpp. 0033 - 0033

Speciālizdevums somu valodā: Nodaļa 3 Sējums 22 Lpp. 0240

Speciālizdevums zviedru valodā: Nodaļa 3 Sējums 22 Lpp. 0240



Padomes Direktīva (1987. gada 9. marts), ar kuru groza pielikumu Direktīvai 79/117/EEK, ar ko aizliedz laist tirgū un izmantot augu aizsardzības līdzekļus, kuru sastāvā ir konkrētas aktīvās vielas (87/181/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, ņemot vērā Padomes 1978. gada 21. decembra Direktīvu 79/117/EEK, ar ko aizliedz laist tirgū un izmantot augu aizsardzības līdzekļus, kuru sastāvā ir konkrētas aktīvās vielas [1], kurā jaunākie grozījumi izdarīti ar Direktīvu 86/355/EEK [2], un jo īpaši tās 6. panta 3. punktu, ņemot vērā Komisijas priekšlikumu, tā kā minētajā Direktīvā paredzēts, ka tās pielikumā regulāri jāveic labojumi, lai ņemtu vērā jaunākās zinātnes un tehnikas atziņas; tā kā ir pierādīts, ka nitrofēna izmantošana augu aizsardzības līdzekļos, jo īpaši izmantošana par herbicīdu, var kaitīgi ietekmēt cilvēka un dzīvnieku veselību; tā kā turklāt ir pierādīts, ka 1,2-dibrometāna un 1,2-dihloretāna izmantošana augu aizsardzības līdzekļos, jo īpaši augu un augsnes apdūmošanas nolūkā, var kaitīgi ietekmēt cilvēka un dzīvnieku veselību, kā arī radīt īpaši nelabvēlīgu ietekmi uz vidi, IR PIEŅĒMUSI ŠO DIREKTĪVU. 1. pants Direktīvas 79/117/EEK pielikumā tekstu "C. Etilēnoksīds" aizstāj ar šo: "C. Citi savienojumi 1. Etilēnoksīds" un pievieno šādus ierakstus: "2. Nitrofēns 3. 1,2-dibrometāns 4. 1,2-dihloretāns" . 2. pants Dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības: - līdz 1988. gada 1. janvārim attiecībā uz nitrofēnu un 1,2-dibrometānu; - līdz 1989. gada 1. jūnijam attiecībā uz 1,2-dihloretānu. Dalībvalstis par to tūlīt informē Komisiju. 3. pants Šī direktīva ir adresēta dalībvalstīm. Briselē, 1987. gada 9. martā Padomes vārdā — priekšsēdētājs M. Eyskens [1] OV L 33, 8.2.1979., 36. lpp. [2] OV L 212, 2.8.1986., 33. lpp. --------------------------------------------------
Oficiālais Vēstnesis L 168 , 28/06/1985 Lpp. 0049 - 0049

Speciālizdevums somu valodā: Nodaļa 3 Sējums 18 Lpp. 0210

Speciālizdevums spāņu valodā: Nodaļa 03 Sējums 35 Lpp. 0182

Speciālizdevums zviedru valodā: Nodaļa 3 Sējums 18 Lpp. 0210

Speciālizdevums portugāļu valodā Nodaļa 03 Sējums 35 Lpp. 0182



Padomes direktīva (1985. gada 12. jūnijs), ar kuru groza Direktīvu 77/99/EEK par veselības problēmām, kas ietekmē Kopienas iekšējo tirdzniecību ar gaļas produktiem (85/327/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 43. un 100. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā pieredze liecina par vajadzību vienkāršot A pielikuma II nodaļas 16. punktu Direktīvā 77/99/EEK [4], kurā jaunākie grozījumi izdarīti ar Direktīvu 81/476/EEK [5]; tā kā Direktīvas 77/99/EEK A pielikuma II nodaļas 17. punktā jo īpaši ir noteikts, ka katram, kas strādā ar svaigu gaļu vai gaļas produktiem, ir vajadzīgs veselības sertifikāts un ka šis sertifikāts katru gadu jāatjauno; tā kā, ņemot vērā pieredzi, attiecīgais noteikums ir jāpielāgo, IR PIEŅĒMUSI ŠO DIREKTĪVU. 1. pants Direktīvu 77/99/EEK groza šādi: 1. Direktīvas 22. panta otro daļu svītro. 2. Direktīvas A pielikuma II nodaļas 16. un 17. punktu aizstāj ar šādiem punktiem: "16. Personām, kas, iespējams, var inficēt gaļu, jo īpaši ar slimības izraisītājiem, ir aizliegts strādāt ar svaigu gaļu vai gaļas produktiem vai veikt citas darbības ar tiem. 17. Personām, kas strādā ar svaigu gaļu vai gaļas produktiem vai veic ar tiem citas darbības, jāuzrāda veselības apliecība, kura pierāda, ka nav šķēršļu šāda darba veikšanai. Veselības sertifikāts katru gadu jāatjauno, ja vien saskaņā ar 19. pantā noteikto procedūru nav atzīta citāda personāla medicīnisko pārbaužu kārtība, kas dod līdzvērtīgas garantijas." 2. pants Dalībvalstīs stājas spēkā normatīvie un administratīvie akti, kas vajadzīgi, lai ne vēlāk kā 1986. gada 1. janvārī izpildītu šīs direktīvas prasības. Par to dalībvalstis nekavējoties informē Komisiju. 3. pants Šī direktīva ir adresēta dalībvalstīm. Luksemburgā, 1985. gada 12. jūnijā Padomes vārdā — priekšsēdētājs C. Degan [1] OV C 179, 7.7.1984., 9. lpp. [2] OV C 46, 18.2.1985., 94. lpp. [3] OV C 44, 15.2.1985., 7. lpp. [4] OV L 26, 31.1.1977., 85. lpp. [5] OV L 186, 8.7.1981., 20. lpp. --------------------------------------------------
Oficiālais Vēstnesis L 177 , 04/07/1984 Lpp. 0022 - 0022

Speciālizdevums somu valodā: Nodaļa 3 Sējums 17 Lpp. 0204

Speciālizdevums spāņu valodā: Nodaļa 03 Sējums 31 Lpp. 0112

Speciālizdevums zviedru valodā: Nodaļa 3 Sējums 17 Lpp. 0204

Speciālizdevums portugāļu valodā Nodaļa 03 Sējums 31 Lpp. 0112



Padomes direktīva (1984. gada 19. jūnijs), ar ko groza Direktīvas 64/432/EEK un 72/461/EEK attiecībā uz konkrētiem pasākumiem, kuri attiecas uz mutes un nagu sērgu un cūku vezikulāro slimību (84/336/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 43. un 100. pantu, ņemot vērā Komisijas priekšlikumus [1], ņemot vērā Eiropas Parlamenta atzinumus [2], tā kā Direktīvā 64/432/EEK [3], kurā jaunākie grozījumi izdarīti ar Direktīvu 83/646/EEK [4], ir paredzēti nosacījumi, kas jāievēro attiecībā uz to dzīvo liellopu un cūku veselību, kuri paredzēti Kopienas iekšējai tirdzniecībai; tā kā Direktīvā 72/461/EEK [5], kurā jaunākie grozījumi izdarīti ar Direktīvu 83/646/EEK, ir paredzēti nosacījumi, kas jāievēro attiecībā uz to dzīvnieku veselību, kuru gaļa ir paredzēta Kopienas iekšējai tirdzniecībai; tā kā līdz galīgo Kopienas pasākumu ieviešanai, kas attiecas uz mutes un nagu sērgas kontroli, un neskarot galīgo risinājumu, kurš vēl jāpieņem, ir lietderīgi uz papildu laiku saglabāt spēkā Direktīvas 64/432/EEK 4.a un 4.b pantā un Direktīvas 72/461/EEK 13. pantā noteiktos Kopienas pasākumus kā pagaidu aizsargpasākumu, lai saglabātu ierastās tirdzniecības plūsmas, IR PIEŅĒMUSI ŠO DIREKTĪVU. 1. pants Direktīvu 64/432/EEK groza šādi: 1. Direktīvas 4.a panta pirmajā daļā datumu "1984. gada 30. jūnijs" aizstāj ar datumu "1984. gada 31. decembris". 2. Direktīvas 4.b panta pirmajā un otrajā daļā datumu "1984. gada 30. jūnijs" aizstāj ar datumu "1984. gada 31. decembris". 2. pants Direktīvas 72/461/EEK 13. pantā datumu "1984. gada 30. jūnijs" aizstāj ar datumu "1984. gada 31. decembris". 3. pants Dalībvalstīs stājas spēkā normatīvi un administratīvi akti, kas vajadzīgi, lai ne vēlāk kā 1984. gada 30. jūnijā izpildītu šīs direktīvas prasības. 4. pants Šī direktīva ir adresēta dalībvalstīm. Luksemburgā, 1984. gada 19. jūnijā Padomes vārdā — priekšsēdētājs M. Rocard [1] OV C 249, 23.9.1982., 6. lpp. un OV C 121, 5.5.1984., 7. lpp. [2] OV C 13, 17.1.1983., 211. lpp. un OV C 172, 2.7.1984., 185. lpp. [3] OV 121, 29.7.1964., 1977./64. lpp. [4] OV L 360, 23.12.1983., 44. lpp. [5] OV L 302, 31.12.1972., 24. lpp. --------------------------------------------------
Oficiālais Vēstnesis L 091 , 09/04/1983 Lpp. 0028 - 0028

Speciālizdevums spāņu valodā: Nodaļa 07 Sējums 3 Lpp. 0161

Speciālizdevums portugāļu valodā Nodaļa 07 Sējums 3 Lpp. 0161



Padomes Direktīva (1983. gada 28. marts), ar ko groza Direktīvu 68/297/EEK par noteikumu standartizāciju attiecībā uz komerciālo mehānisko transportlīdzekļu degvielas tvertnēs esošās degvielas ievešanu bez muitas nodokļa (83/127/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 75. un 99. pantu, ņemot vērā Komisijas priekšlikumu, ņemot vērā Eiropas Parlamenta atzinumu [1], ņemot vērā Ekonomikas un sociālo lietu komitejas atzinumu [2], tā kā ar Direktīvu 68/297/EEK [3] ir noteikts komerciālo mehānisko transportlīdzekļu tvertnēs esošās degvielas minimālais daudzums, kuru jāļauj ievest pār Kopienas iekšējām robežām bez muitas nodokļa; tā kā minētais degvielas daudzums ir jāpalielina, lai veicinātu kustību pie šīm robežām, IR PIEŅĒMUSI ŠO DIREKTĪVU. 1. pants "1. Vēlākais no 1984. gada 1. jūlija dalībvalstis ļauj ievest bez muitas nodokļa 200 litrus degvielas." 2. pants Šī direktīva ir adresēta dalībvalstīm. Briselē, 1983. gada 28. martā Padomes vārdā — priekšsēdētājs J. Ertl [1] OV C 155, 9.12.1974., 77. lpp. [2] OV C 142, 16.11.1974., 11. lpp. [3] OV L 175, 23.7.1968., 15. lpp. --------------------------------------------------